**YouTube Music** – сэрвіс патокавага прайгравання музыкі, распрацаваны амерыканскай відэаплатформай YouTube, даччынай кампаніяй Google. Ён уяўляе сабой спецыялізаваны інтэрфейс сэрвісу, арыентаваны на патокавую перадачу музыкі, які дазваляе карыстальнікам праглядаць песні і музычныя відэакліпы на YouTube на аснове жанраў, плэйлістоў і рэкамендацый. У красавіку 2023 года з'явілася падтрымка падкастаў.

Сэрвіс таксама прапануе прэміум-узровень, які дазваляе прайграваць музыку без рэкламы, а таксама загружаць песні для аўтаномнага прайгравання. Гэтыя перавагі таксама даступныя падпісчыкам YouTube Premium. З 1 снежня 2020 гады сэрвіс замяніў Google Play Music у якасці асноўнага брэнда Google для патокавага прайгравання музыкі.

Гісторыя
--------

Праграма YouTube Music была прадстаўлена ў кастрычніку 2015 г. і выпушчана ў наступным месяцы. Яе выхад адбыўся адначасова са з'яўленнем YouTube Premium (першапачатковая назва YouTube Red) – буйнейшага сэрвісу падпіскі, які ахапляе ўсю платформу YouTube, уключаючы сэрвіс Music. Нягледзячы на тое, што праграма дублюе існуючы сэрвіс падпіскі Google Play Music, яна была распрацавана для карыстальнікаў, якія ў асноўным спажываюць музыку праз YouTube.

Геаграфічная даступнасць
------------------------

 Краіны, у якіх даступны YouTube Music
Сэрвіс даступны ў 104 краінах. У ніх уваходзіць Беларусь і ўсе геаграфічныя суседзі.

Асаблівасці
-----------

Даступнасць музыкі ўключае шматлікія рэлізы мэйнстрымных выканаўцаў і распаўсюджваецца на любыя відэаролікі, класіфікаваныя на сэрвісе YouTube як музычныя.

Першапачаткова YouTube Music працаваў паралельна з Google Play Music, але ў снежні 2020 гады апошні быў зачынены. У 2018 годзе менеджэр па прадуктах Эліяс Роман заявіў, што перад пераводам карыстальнікаў на YouTube Music яны планавалі дасягнуць функцыянальнага парытэту з Google Play Music, але па стане на 2021 год гэтага дабіцца не ўдалося.

У верасні 2019 г. YouTube Music замяніў Google Play Music у базавым пакеце Google Mobile Services, які распаўсюджваецца на новых прыладах Android. У маі 2020 года было выпушчана абнаўленне, якое дазваляе імпартаваць з Google Play Music набытую музыку, плэйлісты, воблачныя бібліятэкі і рэкамендацыі. У сэрвісе па-ранейшаму прысутнічаюць недахопы ў параўнанні з Google Play Music, у тым ліку адсутнасць функцыі музычнай інтэрнэт-крамы (немагчымасць пакупкі кампазіцый) і неабходнасць падпіскі на YouTube Music Premium для перадачы воблачных бібліятэк на смарт-дынамікі Google Nest. Кампанія Google заявіла, што плануе прыбраць гэты і іншыя «прабелы» у функцыях сэрвісаў да закрыцця Play Music. Аднак да моманту адключэння большасць недахопаў не былі вырашыны.

У маі 2020 года была дададзена функцыя «папярэдняга захавання» для маючых адбыцца рэлізаў.

У лютым 2023 гады YouTube Music запусціў Radio Builder – бясплатны вэб-сэрвіс, даступны з любога месца свету як для платных падпісчыкаў, так і для бясплатных карыстальнікаў прылад на базе iOS або Android. З яго дапамогай карыстальнікі могуць стварыць уласную радыёстанцыю, абраўшы да 30 выканаўцаў з магчымасцю слухаць толькі іх песні ці песні супараўнальных музыкаў.

У красавіку 2023 г. у сэрвіс былі дададзены падкасты. Першапачаткова яны былі даступныя толькі для карыстальнікаў ЗША, але ў кампаніі ёсць планы на іх распаўсюджванне па ўсім свеце ў 2023 годзе.

### Падпіскі

На бясплатным узроўні прайграваюцца песні ў іх кліпавай версіі, дзе гэта магчыма. У прэміум-рэжыме ідуць афіцыйныя трэкі альбома, калі карыстальнік не шукае відэаверсію. Падпісчыкі YouTube Music Premium і YouTube Premium могуць пераключыцца ў рэжым "audio-only" (толькі аўдыя), які можа працаваць у фонавым рэжыме, пакуль праграма не выкарыстоўваецца. Бясплатны ўзровень не дазваляе карыстацца "audio-only" з фонавым прайграваннем, бо пры гэтым адлюстроўваецца відэарэклама.

| Падпіска | Рэклама | Прапусканне і скрабаванне[en] | Аўтаномны рэжым | Фонавае прайграванне | Якасць гуку |
| --- | --- | --- | --- | --- | --- |
| Бясплатная | Ёсць | безлімітна | недаступна | недаступна | 128 кбіт/с OPUS |
| YouTube Music Premium | Няма | безлімітна | даступна | даступна | 256 кбіт/с OPUS |
| YouTube Premium | Няма | безлімітна | даступна | даступна | 256 кбіт/с OPUS |

Планы YouTube Music Premium і YouTube Premium даступны ў індывідуальных і сямейных варыянтах. Сямейны тарыфны план дазваляе атрымаць доступ да функцый да шасці членаў сям'і з аднаго дома. Студэнты могуць атрымаць скідку на індывідуальны тарыфны план.

Зноскі
------

1. ↑  *Malik*. YouTube Music officially rolls out podcasts for listeners in the US (англ.)  **(нявызн.)**?. *TechCrunch* (27 красавіка 2023). Архівавана з першакрыніцы April 27, 2023. Праверана 27 красавіка 2023.
2. ↑  "Exclusive: An inside look at the new ad-free YouTube Red". *The Verge* [амерыканская англійская]. `{{cite news}}`: Вонкавая спасылка ў ``|archivedate=`` (даведка); Праверце значэнне даты ў: `|archivedate=` (даведка)Папярэджанні CS1: url-status (link)
3. 1 2  YouTube Music isn't perfect, but it's still heaven for music nerds **(нявызн.)**.  Engadget. Архівавана з першакрыніцы November 12, 2020. Праверана November 7, 2016.
4. ↑  System requirements & availability **(нявызн.)**. *Google Support*.  Google Inc.. Архівавана з першакрыніцы December 19, 2020. Праверана July 17, 2019.
5. ↑  *Ivan*. YouTube Premium and Music Premium expand to seven new countries **(нявызн.)**. *GSMArena* (14 лістапада 2018). Архівавана з першакрыніцы April 24, 2019. Праверана November 17, 2018.
6. ↑  YouTube Premium and Music expand to 8 new countries in the Middle East (англ.). *Android Central* (11 верасня 2019). Архівавана з першакрыніцы December 1, 2020. Праверана September 13, 2019.
7. ↑  *Michail*. YouTube Premium and Music now available in 14 more countries **(нявызн.)**. *GSMArena* (10 чэрвеня 2020). Архівавана з першакрыніцы October 3, 2020. Праверана June 3, 2021.
8. ↑  Info about the Google Play Music phase-out **(нявызн.)**. *Google*. Архівавана з першакрыніцы December 19, 2020. Праверана November 7, 2020.
9. ↑   `{{cite news}}`: Пустое цытаванне (даведка)Папярэджанні CS1: url-status (link)
10. 1 2  *Amadeo*. Google Music shutdown starts this month, music deleted in December(нявызн.). *Ars Technica* (4 жніўня 2020). Архівавана з першакрыніцы January 25, 2021. Праверана September 11, 2020.
11. 1 2  *Amadeo*. With YouTube Music, Google is holding my speakers for ransom(нявызн.). *Ars Technica* (24 чэрвеня 2020). Архівавана з першакрыніцы February 7, 2021. Праверана September 11, 2020.
12. ↑  *Welch*. YouTube Music will now come preinstalled on Android devices (англ.). *The Verge* (27 верасня 2019). Архівавана з першакрыніцы September 24, 2020. Праверана October 8, 2019.
13. ↑  YouTube Music will be preinstalled on Android 10 and new Android 9 devices (англ.)  **(нявызн.)**?. *TechCrunch* (27 верасня 2019). Архівавана з першакрыніцы October 8, 2019. Праверана October 8, 2019.
14. ↑  *Welch*. YouTube Music can finally import your library and uploads from Google Play Music (англ.). *The Verge* (12 мая 2020). Архівавана з першакрыніцы October 18, 2020. Праверана May 15, 2020.
15. ↑  *Al-Heeti*. YouTube Music now lets you pre-save albums (англ.). *CNET*. Архівавана з першакрыніцы August 11, 2020. Праверана June 12, 2020.
16. ↑  YouTube Music will let you make your own custom radio stations / You **(нявызн.)**.  The Verge (21 лютага 2023). Архівавана з першакрыніцы February 23, 2023. Праверана February 23, 2023.
17. ↑  With 'Radio Builder', create your own custom station on YouTube Music: All you need to know **(нявызн.)**. *Hindustan Times* (23 лютага 2023). Архівавана з першакрыніцы February 23, 2023. Праверана February 23, 2023.
18. ↑  YouTube Music launches 'Radio Builder' feature, allowing users to create custom stations based on favorite artists **(нявызн.)**.  Business Insider (22 лютага 2023). Архівавана з першакрыніцы February 23, 2023. Праверана February 23, 2023.
19. ↑  *Malik*. YouTube Music officially rolls out podcasts for listeners in the US (англ.)  **(нявызн.)**?. *TechCrunch* (27 красавіка 2023). Архівавана з першакрыніцы April 27, 2023. Праверана 27 красавіка 2023.

|  |  |
| --- | --- |
| ⚙️   У сацыяльных сетках | Twitter |
| Фота, відэа і аўдыё | Instagram · YouTube |